o
KRISTUKSEN AINUTLAATUISUUS
OSA 6: MILLOIN HÄNEN ELÄMÄNSÄ ALKOI?
Edellisellä luennolla totesimme, -
että kertomus Jeesuksen koko elämästä -
kattaa tapahtumat Hänen kuolemansa jälkeen -
sekä tapahtumat historian loputtua ja senkin jälkeen.
Esitän nyt toisen hyvin epätavallisen kysymyksen.
Kun kertoo Jeesuksen elämästä, mistä pitää aloittaa?
Miten kauas ajassa taaksepäin täytyy palata?
Kun Jeesus aloitti julkisen palvelutyön 30-vuotiaana, -
Hänen taustastaan ei tiedetty.
Huhuttiin, että Maria ei ollut naimisissa Hänen syntyessään.
Huhuttiin, että Hän syntyi Nasaretissa.
Tiedämme hyvin, että Hän syntyi Betlehemissä, -
kuten profeetat olivat ennustaneet.
Hänen taustansa alkoi kiinnostaa ihmisiä.
Ihmiset eivät löytäneet mitään kovin epätavallista.
Jeesus oli toiminut puuseppänä 18 vuoden ajan.
Hän teki puutöitä 18 vuotta ja ihmeitä 3 vuotta.
Se on kuuden suhde yhteen.
Sama kuin Hänen Isällään.
Pysyittekö mukana?
Ihmiset alkoivat kysellä Jeesuksen elämän varhaisista vaiheista.
He huomasivat pari asiaa.
Ensinnäkin tiedämme erään hyvin erikoisen asian Jeesuksesta, -
kun Hän oli 12-vuotias poikanen.
Silloin Hänestä tuli täysi-ikäinen bar mitsva -seremoniassa.
Seremoniassa juutalaispoika lukee otteita Mooseksen laista.
Se on täysi-ikäisyyden merkki.
Siihen saakka hänen vanhempansa ovat olleet vastuussa, -
mutta nyt hän on itse vastuussa lain noudattamisesta.
Jeesus vietiin Jerusalemiin, kun Hän oli 12.
Jeesuksen aikoihin oli tiettyjä matkustuskäytäntöjä.
Naiset ja lapset lähtivät matkaan ensin, ja miehet vasta perästä.
Tavallinen päivämatka oli noin 25 km.
Kun naiset ja lapset saapuivat yöpymispaikkaan, -
he pystyttivät teltan ja laittoivat ruokaa.
Kun kaikki oli valmista, miehet saapuivat iltapalalle.
Pidättekö järjestelyistä?
Alle 12-vuotiaat kulkivat äitinsä seurassa.
Yli 12-vuotiaat pojat kulkivat isänsä mukana.
Sellainen oli tapana.
Minusta maassamme tarvittaisiin täysi-ikäisyysseremoniaa.
Tämän maan miehet ovat ikuisesti pikkupoikia.
Ainoa ero miehen ja pojan välillä on kuulemma lelujen hinta.
Juutalaisilla on tapana järjestää täysi-ikäisyysseremonia.
Kun Jeesuksen perhe lähti Jerusalemista, -
Maria oletti tietenkin, että Jeesus kulki Joosefin kanssa.
Koska Jeesus ei ollut Joosefin mukana -
eikä Hän ollut muutenkaan Joosefin poika, -
Joosef oletti, että Jeesus kulki Marian mukana.
Jeesusta ei sitten näkynytkään. Kumpikaan ei tiennyt Hänestä.
Kumpikin oletti, että Jeesus oli ollut toisen matkassa.
He joutuivat palaamaan yhden päivämatkan päähän Jerusalemiin.
He etsivät kaikkialta muualta, paitsi oikeasta paikasta.
Täysi-ikäiseksi tulemiseen liittyi se, -
että poika omaksui isänsä ammatin ja ryhtyi hänen kumppanikseen.
Lopulta Jeesus löytyi temppelistä.
Hän esitti kysymyksiä kirjanoppineille.
Kysymykset paljastivat, että Hän tiesi Jumalasta enemmän kuin he.
Maria sanoi äideille tyypilliseen sävyyn huolestuneena: -
"Missä ihmeessä olet ollut, Jeesus?"
"Olemme isäsi kanssa etsineet sinua kaikkialta!"
Jeesus vastasi: "Isäni?"
"Olen täysi-ikäinen. Minun tulee olla nyt Isäni luona."
Tämä on mahtava näkökulma.
Maria sanoi: "Isäsi ja minä olemme etsineet sinua".
Jeesus vastasi: "Minähän olen Isäni luona Hänen ammatissaan."
Eli Maria ei ollut kertonut Jeesukselle, kuka Hän todella oli.
Jeesuksen seuraajat eivät aluksi luultavasti tienneet -
Jeesuksen syntymästä, mutta pian jokainen tunsi tarinan.
Maria kertoi sen itse lääkärin välityksellä.
Perhelääkärin, Luukaksen.
Ainoan ei-juutalaisen, joka on kirjoittanut Raamattuun.
Maria kertoi Luukakselle koko tarinan.
Jeesuksen syntymässä ei ollut mitään outoa.
Mielestäni teemme väärin, kun puhumme neitseellisestä syntymästä.
Jeesuksen syntymä oli tavallinen tapahtuma.
Hedelmöitys oli epätavanomainen.
Jeesuksen hedelmöittyminen oli neitseellinen ja siksi ihmeellinen.
Syntyminen oli tavallinen. Siihen tosin liittyi outoja piirteitä, -
kuten paimenet, jotka väittivät nähneensä enkeleitä, sekä tähti.
Sen pohjalta jotkut väittävät, että astrologia on sallittua, -
koska Raamatussa lukee näin.
Idän astrologit saapuivat Betlehemiin.
Astrologian mukaan tähtien asema lapsen syntymähetkellä -
vaikuttaa ihmisen kohtaloon.
Se on astrologian perusolettamus.
Betlehemissä syntyneen lapsen asema vaikutti tähtiin.
Siinä on pienoinen ero.
Astrologiaa ei sovi hyväksyä sen vuoksi.
Jeesuksen hedelmöittymisessä oli jotakin erikoista.
Kukaan ei ole hedelmöittynyt samalla tavalla kuin Jeesus.
Se on hyvin järkeenkäypää.
Jos ymmärrämme, kuka Jeesus on, -
on täysin sopivaa, että Hänellä on Jumala-Isä ja ihmisäiti.
Luomakunnassa esiintyy neitseellistä lisääntymistä.
Eläin- ja kasvikunnassa sitä kutsutaan partenogeneesiksi.
Partenogeneesissä munasolu lähtee jakautumaan itsekseen, -
ilman hedelmöitystä.
Siitä kehittyy täydellinen sikiö, -
eliölajin elinkelpoinen edustaja.
Gynekologian professori kertoi kerran, -
että maailmanhistorian aikana on esiintynyt noin 6 tapausta, -
jossa tämän on väitetty tapahtuneen ihmisessä.
Kuusi naista on väittänyt tulleensa raskaaksi ilman, -
että munasolu olisi hedelmöittynyt.
Väitteitä ei ole pystytty näyttämään toteen.
Jokaisessa tapauksessa on eräs mielenkiintoinen seikka.
Jokaisessa tapauksessa on syntynyt tyttövauva.
Niin täytyy olla, koska munasolu on täysin naispuolinen.
DNA-koodissa se merkitään XX-kirjainyhdistelmällä.
Se määrää naissukupuolen.
Munasolusta voi kehittyä miespuolinen vain, -
jos siittiö hedelmöittää sen ja muuttaa kromosomin XY:ksi.
Unohda tekniset yksityiskohdat.
Neitsyt ei pysty itsekseen kehittämään poikalasta.
Se on tapahtunut kerran.
Vain kerran.
Sen on täytynyt olla Luoja-Jumalan teko.
Ihminen ei pysty siihen yksinään.
Jumalan on joko täytynyt ottaa Marian munasolu -
ja tehdä geneettinen muutos sen DNA-koodiin.
Jumala on tuntenut geenitekniikan paljon ennen meitä.
Tai sitten Hän loi uuden hedelmöittyneen munasolun.
En tiedä. Mietin usein, mahtaako Jeesus muistuttaa äitiään.
Siitä voisi päätellä, miten Jumala teki sen.
Jumala toimi sekä kohdussa että haudassa.
Ennen Hänen syntymäänsä ja Hänen kuolemansa jälkeen -
maailmankaikkeuden Luoja teki Jeesuksessa jotakin sellaista, -
mikä oli aivan ainutlaatuista ihmiskunnan historiassa.
Siksi Kristuksen ainutlaatuisuus perustuu neitseelliseen syntymään -
ja ruumiin uudelleenluomiseen kolme päivää kuoleman jälkeen.
Jos haluaa tuhota kristinuskon perusteet, -
on hyökättävä näitä kahta asiaa vastaan.
Riittää, että uskosta osattomat hyökkäävät niitä vastaan, -
mutta auta armias, että myös piispat tekevät niin.
Sellaisten pitäisi erota virastaan.
Oletko huomannut, -
miten usein neitseellinen syntymä ja ylösnousemus kiistetään?
Uskomme Kristuksen ainut- laatuisuudesta perustuu niihin.
Hänen hedelmöittymisensä oli täysin ainutlaatuinen.
Samoin Hänen ylösnousemuksensa.
Kumpaakaan niistä ei ole tapahtunut kenellekään muulle.
Ne kaksi asiaa ovat mahdollisia vain Luoja-Jumalalle.
Tämä on Kristuksessa ainutlaatuista.
Tässä vertaileva uskonto jää pahasti alakynteen.
Nämä kaksi Jumalan tekoa eivät ole verrattavissa mihinkään.
Jumala julistaa ennen Jeesuksen syntymää ja kuoleman jälkeen: -
"Tämä on Poikani, ainutlaatuinen."
Se herättää mielenkiintoisen kysymyksen.
Miten kauan täytyy mennä ajassa taaksepäin?
Elikö Jeesus ennen hedelmöitystä?
Muistamme, että Hän sanoi muutamia omituisia asioita.
"Olen tullut etsimään ja pelastamaan sitä, mikä on kadonnut"
Hän sanoi vain kerran, että Hän syntyi.
Muuten Hän käytti ilmaisua "Olen tullut".
Hän teki siinä tietoisen valinnan.
Hän päätti tulla tänne.
Meistä kukaan ei ole valinnut syntymäänsä.
Mutta Jeesus valitsi.
Hän oli ainoa ihminen, joka on voinut päättää syntymisestään.
Hän valitsi ihmiselämän maaplaneetalla.
Hän kertoi toistuvasti, miksi Hän teki tuon ällistyttävän päätöksen.
Se on aivan käsittämätöntä.
En uskoisi sitä, ellen olisi kristitty.
Paavali kirjoittaa: Hänellä oli Jumalan muoto, mutta -
Hän ei pitänyt kiinni oikeudestaan olla Jumalan vertainen.
Hän otti ihmisen muodon.
Hän otti. Se oli valinta.
Suostuisitko muuttumaan trooppiseksi kalaksi?
Ja elämään kultakalamaljassa?
Pelastamaan kalat toistensa tuholta?
Valitsisitko sellaisen elämän, -
vaikka tietäisit muiden kalojen tappavan sinut?
Vaikka tietäisit, että sen jälkeen -
joku herättäisi sinut henkiin ja toisi sinut takaisin kotiin -
sillä ehdolla, että palattuasi -
sinun täytyy olla kultakala ja pysyä kultakalana loppuelämäsi.
Pahoittelen esimerkin hienostumattomuutta.
Jumalan Poika valitsi elämän ihmisenä.
Ei pelkästään 33 vuoden ajaksi, vaan ikuisiksi ajoiksi.
Mikä valinta!
Missä Hän oli ja mitä Hän teki ennen ihmiseksi syntymistä?
Emme voi puhua kenestäkään muusta henkilöstä tällä tavalla.
Tämän kirjan mukaan kaikki alkoi Betlehemissä. Se ei ole totta.
Alkukirkossa väiteltiin, milloin Jeesuksen tarina alkoi.
Markus kirjoitti Jeesuksesta ensimmäisenä.
Hän aloitti kertomuksen siitä, kun Jeesus oli 30, kasteesta.
Markus aloitti hetkestä, jolloin Jeesuksen julkinen työ käynnistyi.
Matteus kirjoitti Jeesuksesta seuraavana.
Hänen kertomuksensa alku oli paljon aikaisemmin.
Hän kertoo syntymästä ja hedelmöittymisestä.
Itse asiassa Matteus päätti aloittaa Abrahamista.
Matteuksen kertomus Jeesuksesta alkaa Abrahamista.
Luukas kirjoitti evankeliumin kolmantena.
Hän hylkäsi kummatkin näkemykset. Hän aloitti Aadamista.
Luukaksen evankeliumi alkaa Aadamista.
Vuosia myöhemmin viisas, vanha, rakastettava apostoli Johannes -
hylkäsi nämä kaikki näkemykset. Hän päätti kirjoittaa tarinan itse.
Hän aloitti evankeliumin mahtavilla sanoilla, -
jotka toistavat 1. Mooseksen kirjan ensimmäistä jaetta.
Alussa oli Sana.
Sana oli Jumalan luona, ja Sana oli Jumala.
Jo alussa Sana oli Jumalan luona.
Sana tuli lihaksi ja asui meidän keskellämme.
Me saimme katsella Hänen kirkkauttaan.
Sieltä se kertomus lähtee.
Täytyy mennä aikojen alkuun asti.
Ja vielä sen ylikin, sillä Jeesus on ollut aina, "Minä-olen".
Eli ennen kuin Hän teki tuolia ja pöytiä, Hän loi puut, -
joita käytetään puutöissä.
Ennen vuorisaarnaa Hän teki vuoren saarnastuolikseen.
Uskotko sen?
Olen saarnannut eräässä erikoisessa tilaisuudessa Kanadassa.
Tuolla paikkakunnalla uskonnollisen tapahtuman järjestäminen -
oli aikaisemmin aina kielletty.
Tilaisuus televisioitiin koko Pohjois-Amerikkaan.
Paikalle oli kokoontunut tuhansia ihmisiä.
Taustana oli Niagaran putoukset.
Mikä mahtava näyttämö!
Se oli ensimmäinen uskonnollinen tilaisuus putousten äärellä.
TV-kuvassa takanamme näkyi tuo valtava vesiputous.
Olin ensimmäinen puhuja.
Sanoin: "Olen iloinen näyttämöstämme."
"Satun tuntemaan Hänet, joka teki Niagaran putoukset."
He katsoivat minua kuin mielipuolta.
Sanoin tavanneeni Hänet, kun olin 17.
Hänen nimensä on Jeesus.
Mikään, mikä on syntynyt, ei ole syntynyt ilman Häntä.
Kenelle Jumala puhui sanoessaan: "Tehkäämme ihminen kuvaksemme"?
Jeesus oli olemassa, kun maailma luotiin, -
ja Hän on olemassa, kun kaikki loppuu.
Hän aloitti kaiken ja päättää kaiken. Hän on Alfa ja Omega.
Se on ainutlaatuista. Kuinka Häntä voisi verrata mihinkään?
Miten Hänet voisi asettaa opetuksessa muiden rinnalle?
Ihmisen historia liittyy Jeesuksen historiaan.
Jeesus on kaiken alku ja loppu.
Hänen elämänsä on yhtä pitkä kuin maailmankaikkeus.
Ja vielä pidempikin.
Hänen inhimillistä elämäänsä kehystävät kaksi Jumalan ihmettä, -
jotka ovat aivan ainutlaatuisia.
Se osoittaa, että Hänen elämänsä ulottuu iankaikkisuuteen, -
koko maailmankaikkeuden historiaan.
Siksi jKr. ja eKr. kattavat maailman aikakirjat.
Tässä kirjassa ei kerrota tulevasta ajasta mitään.
Raamattuni kertoo siitä roppakaupalla.
Mikseivät ne, jotka haluavat tietää tulevaisuudesta, lue Raamattua?
Raamatussa on ennustettu yksittäistä 735 tapahtumaa.
Jotkut mainitaan kerran, toiset jopa 300 kertaa.
Jeesuksen toinen tuleminen on ennustettu 318 kertaa.
Arvaa kuinka moni ennustuksista on jo tapahtunut? 735:stä 596.
Se ei tarkoita, että Raamattu on totta 81-prosenttisesti.
Vielä vain noin 20 ennustusta täytyy tulla toteen, -
ja sitten Jeesus tulee takaisin.
Loput liittyvät siihen, mitä tapahtuu Jeesuksen paluun jälkeen.
Siten ne eivät olisikaan voineet tapahtua vielä.
Miksi horoskooppeja luetaan?
Raamatussa annetaan kaikki tarvittavat tiedot tulevaisuudesta.
Jeesus on sama eilen, tänään ja iankaikkisesti.
Samoin Jumala oli, on ja on tuleva.
Alan päättää luentosarjaani.
Huomaa, että sanoin 'alan päättää'.
Paavalikin aloitti kirjeensä loppupuheen sanalla 'lopuksi' -
ja sitten ei meinannut loppua tullakaan.
Nämä ovat uskomme kaksi tärkeää totuutta.
Yhtäältä Luoja tuli luoduksi olennoksi.
Sitä voi kutsua inkarnaatioksi.
Se on toinen kahdesta uskomme perustotuudesta.
Luoja tuli luoduksi olennoksi.
Charles Wesley on pukenut sen sanoiksi hyvin. Hän kirjoitti: -
"Jumala kutisti itsensä aikajänteeseen," -
"käsittämättömästi luoduksi ihmiseksi."
Jumaluuden ruumiillistuma koko täyteydessään -
asui ihmisessä, jonka pituus oli noin 180 cm.
Eikö olekin käsittämätöntä?
Se on uskomme ensimmäinen tärkeä perustotuus.
Usko Jeesukseen tarkoittaa sitä.
Toinen totuus on tämä: -
Sen lisäksi, että Luoja tuli luoduksi olennoksi, -
rististä tuli uskomme ydin.
Miksi rististä tuli uskomme symboli?
Koska Jumala antoi Hänen kuolla.
Jumalalla täytyi olla sille jokin valtava tarkoitus.
Miksei Jumala puuttunut peliin ennen kuolemaa?
Koska Jeesus ei tullut elämään, vaan kuolemaan.
Meille Hänen kuolemansa merkitsee enemmän kuin Hänen elämänsä.
Nämä kaksi totuutta ovat uskomme ydinasioita.
Luoja tuli luoduksi olennoksi maailmaamme.
Rististä tuli Hänen tehtävänsä ydinasia.
Sen tähden uskomme tarkoittaa kahta asiaa.
Uskomme on poissulkeva ja kaikenkattava.
Päätän luentoni näihin termeihin.
Ensiksikin uskomme on poissulkeva.
Sitä ei voi synkronisoida muuhun uskontoon.
Uskontoja ei voi sekoittaa keskenään.
Kristusta ei voi tuoda Pantheoniin, kaikkien jumalten temppeliin.
Se on mahdotonta, sillä Jeesusta ei voi verrata kehenkään muuhun.
Lopuksi Jeesus asettaa syrjään kaikki muut jumalat ja uskonnot.
Myös muotokristillisyyden, kuten sanoin aiemmin.
Lopun aikoina Kristus on ainoa jäljellä oleva todellisuus.
Kaikki päättyy Häneen.
Uskomme on muut poissulkeva.
Puhutaan vertailukelpoisista uskonnoista, -
mutta kristinusko ei ole yksi niistä.
Meidän tulee vaatia, -
että jos kouluissa opetetaan vertailukelpoisia uskontoja, -
kristinusko on erotettava niistä.
Se on erilainen kuin muut.
Sitä ei voi verrata muihin uskontoihin.
Siksi meidän on julistettava, -
ettei kukaan muu voi pelastaa kuin Hän.
Mitään muuta nimeä, joka meidät pelastaisi, -
ei ole ihmisille annettu koko taivaankannen alla.
Mikään -ismi ei voi pelastaa.
Mikään muu nimi ei voi pelastaa.
Ainoa nimi, joka voi pelastaa, on Jeesuksen nimi.
Siitä nousee esiin kaksi kysymystä, -
jota en ehdi tarkastella syvemmin, mutta voin antaa suuntaviivoja.
Ensimmäinen kysymys kuuluu: -
Entäpä ne, jotka eivät ole koskaan kuulleet Jeesuksesta?
Toinen kysymys kuuluu: Entäpä muut uskonnot?
Vastaaminen vaatisi kaksi erillistä seminaaria.
Kerron nopeasti muutamia ajatuksia.
Raamatussa puhutaan niistä, jotka eivät ole koskaan kuulleet.
Tämä on tavallisesti ongelma vain niille, jotka ovat kuulleet.
Sitä kysyvät vain ne, jotka ovat jo kuulleet Jeesuksesta.
He haluavat vain jonkin tekosyyn sille, etteivät he usko.
Esitän usein vastakysymyksen: "Aiot siis lähetystyöntekijäksi?"
Raamatussa sanotaan ensinnäkin, että Jumala on ilmaissut itsensä -
jokaiselle ihmiselle tavalla tai toisella.
Heidät tuomitaan sen perusteella, mitä he tietävät.
Ihmistä ei tuomita siksi, että hän ei ole koskaan kuullut Jeesuksesta.
Se olisi valtavan epäoikeudenmukaista.
Heidät tuomitaan sen tiedon perusteella, mikä heillä on.
Ne, jotka eivät tiedä Jeesuksesta, uskosta tai Raamatusta, -
ovat saaneet tietoa Jumalasta kahden väylän kautta: -
ympäröivän luonnon ja sisimmässä olevan omantunnon kautta.
Heidän tulisi tietää, että Jumala on luonut kaiken.
Ihmisen tulisi tietää, ettei kaikki ole syntynyt itsestään.
Sisimmässä olevan omantunnon tulisi kertoa, -
että Jumala on kiinnostunut oikeasta ja väärästä.
Jos henkilö ei ole koskaan kuullut Jeesuksesta, -
hän pelastuu, jos hän pystyy sanomaan: -
"En ole koskaan toiminut omaatuntoani vastaan."
Kuka voi sanoa niin?
On helppoa neuvoa muita, mutta itse teemme, mitä tahdomme.
UT:ssa sanotaan, -
että Jumala on ilmaissut itsensä jokaiselle tavalla tai toisella.
Paavali luokittelee ihmiset kahteen ryhmään: -
ne, jotka eivät tunne Jumalaa, ja ne, jotka eivät usko evankeliumia.
Kaikilla on mahdollisuus tutustua Jumalaan.
Joko luomakunnan tai omantunnon kautta.
Ihmiset tuomitaan sen perusteella.
Koska tuskin kukaan voi sanoa toimineensa aina oikein, -
on välttämätöntä, että Jeesuksesta kerrotaan kaikille ihmisille.
Entä muut uskonnot?
Esitän kaksi väittämää.
Vaikki kaikki eivät ole koskaan kuulleet Jeesuksesta, -
kaikki ovat saaneet joitakin tietoja ja jotkut kaiken tiedon.
Tuomio tulee sen perusteella.
Mitä tulee muihin uskontoihin, -
mikään uskonto ei ole täysin väärässä tai täysin oikeassa.
Muista uskonnoista löytyy siis joitakin totuuksia, -
mutta koko totuutta niistä ei löydy.
Muslimit esimerkiksi uskovat tuomioon, taivaaseen, helvettiin, -
ja Jumalan armoon ja laupeuteen.
He uskovat niin.
He uskovat myös, että Jumalalla ei ole Poikaa -
ja että se, joka kuoli ristillä, ei ollut Jeesus.
Jokaisessa uskonnossa on joitakin totuuksia.
Mutta mikään uskonto ei pidä sisällään koko totuutta.
Myöskään kristinusko ei ole totuus. Kristus on totuus.
Ihmiset ovat kehittäneet kristillisiä perinteitä, -
jotka ovat sekoittuneet totuuden kanssa.
Siksi kirkkokuntia on niin paljon.
Kristus on totuus.
Vain Hänessä on koko totuus ja Hän on koko totuus.
Vain Kristuksen valossa voimme erottaa -
eri uskontojen totuudet ja valheet.
Ei voi sanoa, että muut uskonnot ovat täysin väärässä.
Sieltä voi löytää myös jotakin, mikä on totta.
Sieltä löytyy myös sellaista, mikä ei ole totta.
Miten totuuden ja valheen erottaa toisistaan?
Koettelemalla kaiken Jeesuksen valossa.
Se auttaa näkemään eron selkeästi.
Tapasin kerran hindun tai entisen hindun, -
jonka nimi oli Chandu Ray. Joku on saattanut kuulla hänestä.
Hänen äitinsä oli harras hindu.
Hän käytti Chandua sadoissa temppeleissä, -
joihin he jättivät rasvaa ja kukkia jumalille.
He olivat täysin vilpittömiä.
Chandu tiesi, ettei hän ollut löytänyt Jumalaa.
Hän etsi Jumalaa.
Jumala katsoi sitä hyvällä. Chandu tapasi kristityn opiskelijan.
Opiskelija oli menossa sairaalaan vakavien silmävaivojen vuoksi.
Hän oli menossa silmäleikkaukseen. Hänen näkökykynsä oli uhattuna.
Chandu Ray meni tapaamaan häntä ennen leikkausta.
Opiskelijan silmillä oli side.
Opiskelija pyysi Chandua lukemaan hänelle Raamattua.
Hän ei pystynyt itse lukemaan.
Tuo hindu, joka etsi Jumalaa, avasi Raamatun.
Se avautui Joh. 14:n kohdalta. "Minä olen tie, totuus ja elämä."
"Ei kukaan pääse Isän luo muuten kuin minun kauttani."
Chandu kysyi: "Uskotko tämän?" Kristitty vastasi myöntävästi.
"Onko Jeesus tie, totuus ja elämä?" "On."
Hindu kysyi kristityltä: -
"Miksi et pyydä Jeesusta parantamaan silmiäsi?"
Hindu rukoili Jeesusta parantamaan pojan silmät.
Seuraavana päivänä poika vietiin pakistanilaiseen leikkaussaliin.
Chandu Ray pyysi lupaa päästä mukaan.
Kirurgi irrotti siteet opiskelijan silmiltä.
Hän katsoi.
Sitten hän sanoi lääkäreille ja sairaanhoitajille: -
"En aio leikata tänään."
"Katsotaan pari päivää."
Chandu Ray sanoi tienneensä sillä hetkellä, -
että Jeesus on tie, totuus ja elämä.
Henkilö, joka vilpittömin mielin etsii Jumalaa ja totuutta, -
ottaa vastaan Jeesuksen löytäessään Hänet.
Se osoittaa, onko ihminen seurannut hänelle annettua valoa.
Kun he löytävät Jeesuksen, he sanovat, -
mitä lähetyssaarnaajat ovat kuulleet sanottavan: -
"Jeesus on se, jota olen aina palvonut."
"Nyt tiedän Hänen nimensä."
Se osoittaa, onko ihminen etsinyt vilpittömin mielin Jumalaa.
Vilpittömin mielin Jumalaa etsivä ottaa Jeesuksen vastaan heti.
Näin vastaisin. Nyt on vuorossa viimeinen kohta.
Kristinusko on poissulkeva uskonto.
Sitä ei voi sekoittaa muihin tai yhdistää muiden kanssa.
Sitä täytyy pitää ainutlaatuisena, sillä Jeesus on ainutlaatuinen.
Se ei siten ole pelkästään pois- sulkeva. Se on myös kaikenkattava.
Se on kaikkien uskonto.
Jos Jeesus on ainoa tie, Hän on tie kaikelle maailmalle.
Hän ei ole tie vain tietylle kansallisuudelle tai rodulle.
Hän on tie jokaiselle.
Siksi kristinusko on alusta asti tehnyt lähetystyötä.
Sen täytyy olla niin.
Jos uskot, että Jeesus on ainoa tie, -
sinun on kerrottava Hänestä jokaiselle, jolle voit.
Jos ajattelee, että Jeesus on yksi tie monien joukossa, -
silloin lähetystyö ei kiinnosta, ei edes omassa maassa.
Vaihtoehtoja ei ole enempää.
Ei ole kyse siitä, mikä oikeus meillä on käännyttää muita.
On kyse siitä, millaista vastuuta kannan -
tien, totuuden ja elämän julistamisesta.
Jos tietäisit syövän hoitokeinon, muttet kertoisi sitä kenellekään, -
toimisit väärin.
Jos joku tietäisi vastauksen johonkin ihmiskunnan ongelmaan, -
mitä ajattelisit, jos tuo henkilö ei kertoisi siitä kenellekään.
Olemme löytäneet Jeesuksen Kristuksen, -
ainoan tien, totuuden ja elämän.
Jumala meitä armahtakoon, jos emme kerro hyviä uutisia muille.
Jeesus sanoi: -
"Menkää siis ja tehkää kaikki kansat minun opetuslapsikseni."
"Kastakaa ja opettakaa heitä."
"Julistakaa evankeliumi kaikille luoduille."
"Pyhä Henki tulee teihin," -
"ja te olette minun todistajani maan ääriin saakka."
Jeesuksen tehtävänä ei ollut antaa uskontoa vain joillekin ihmisille.
Hän tuli tuomaan totuuden jokaiselle ihmiselle.
Evankelioimisessa ei ole kyse uskonnon vaihtamisesta.
Kyse on todellisuudesta.
Siitä, että ihmiset löytävät totuuden Jumalasta ja itsestään -
Jeesuksessa Kristuksessa.
Hän on tie, jonka avulla voi arvioida muita vaihtoehtoja.
Hän on totuus, jonka perusteella voi arvioida muita mielipiteitä.
Hän on elämä, jonka avulla voi arvioida kaikkia muita ilmiöitä.
Selvennän vielä jotakin, mistä puhuin aiemmin.
Joissakin mainitsemissani -ismeissä on myös jotakin hyvää.
Meidän tulee huolehtia lähimmäisistä ja ympäristöstä.
Mutta jos -ismistä tulee elämän tärkein asia, -
jotakin on pielessä.
Jeesus on elämä.
Täytyy valita joko -ismit tai Minä-olen.
Joskus niiden välinen ero on hiuksenhieno.
Otamme vastaan Jeesuksen -
lempeänä veljenä, lihana lihastamme ja luuna luustamme.
Palvomme Häntä iankaikkisena Isänä.
Hän on Rauhanruhtinas, Kuninkaiden Kuningas, -
Herrojen Herra, Alfa ja Omega, -
Taivaan Leipä, Hyvä Paimen, maailman Valo, -
Ylösnousemus ja Elämä, Tie, Totuus ja Elämä, -
Juudan Leijona, Karitsa, joka annettiin teuraaksi, -
vastaus Jumalan jokaiseen lupaukseen, -
Ihmisen Poika, Daavidin Poika, Marian Poika, Jumalan Poika, -
kaikkien valtojen pää, Sulhanen, -
Se, joka oli, on, ja on tuleva, aamen.
suomennos: Marianne Tenetz